Kada vartoti žodį *pastovus*, kada – *nuolatinis*?

Būdvardis *pastovus* vartojamas reikšme *nekintamas*, *vienodas.* Galimos *pastovios pažiūros*, *pastovi temperatūra*. Jo nereikėtų painioti su būdvardžiu *nuolatinis*. *Nuolatinis* – tai *apimantis visą laiką*, *nepertraukiamas*. Kai norima apibūdinti ilgą laiką trunkantį ar nuolatinį dalyką, vartotinas būdvardis *nuolatinis*, pvz.: *nuolatinis reiškinys*, *nuolatinis lankytojas*, *nuolatinis darbas*.

Parengta 2024-09-20